stanford-oval/wikipedia huggingface dataset:
Saunalahden koulu

Saunalahden koulua pihan puolelta.
Saunalahden koulu on peruskoulu Espoon Saunalahden kaupunginosassa. Koulussa on tilat myös Saunalahden kirjastolle, päivähoidolle ja nuorisotoimelle. Saunalahden koulu toimii myös Espoon esi- ja alkuopetuksen oppimiskeskuksena ja aluksi myös lähikoulujen peruskorjausten vuoksi väliaikaistilana. Koulun ensimmäinen lukukausi käynnistyi syksyllä 2012. Koulu aloitti esikouluna ja 1–3-luokkien kouluna ja on kasvanut vähitellen, vuosiluokka kerrallaan noin 830 oppilaan yhtenäiseksi peruskouluksi, jossa on  esikoulu ja luokat ensimmäisestä yhdeksänteen. Syksyllä 2020 koulussa aloitti ensimmäistä kertaa 9. luokka jonka oppilaat olivat alusta loppuun käyneet koulunsa siellä.
Saunalahden koulun piha palkittiin Vuoden 2013 Ympäristörakenteena.
Aiheesta muualla

Kuvia tai muita tiedostoja aiheesta Saunalahden koulu Wikimedia Commonsissa
Saunalahden koulun verkkosivut Espoon kaupunki. Arkistoitu 24.6.2021. Viitattu 19.6.2021.
Saint-Gaudens

| Saint-Gaudens |
| --- | --- |
 Saint-Pierre-et-Saint-Gaudens’n kirkko
 vaakuna
 Saint-Gaudens
 Koordinaatit: 43°06′32″N, 0°43′27″E 
Valtio:  Ranska
Alue:  Midi-Pyrénées
Departementti:  Haute-Garonne
Arrondissementti:  Saint-Gaudens
Väkiluku:  12 500
 
 Kunnan kotisivut 
Infobox OKVirheellinen NIMI-arvo: 
Saint-Gaudens on kunta Lounais-Ranskassa Haute-Garonnen departementissa Midi-Pyrénées'n alueella. Paikallinen nähtävyys on 1000-luvulta peräisin oleva romaaninen kirkko Église Saint-Pierre-et-Saint-Gaudens. Kunnassa on myös paperiteollisuutta.
Aiheesta muualla

Kuvia tai muita tiedostoja aiheesta Saint-Gaudens Wikimedia Commonsissa
Sean B. Carroll

Sean B. Carroll
Sean B. Carroll on yhdysvaltalainen evoluutiobiologi, joka toimii molekyylibiologian, genetiikan ja lääketieteellisen genetiikan professorina Wisconsinin yliopistossa Madisonissa.
Julkaisut

King, N., Hittinger, C.T., and Carroll, S.B. "Evolution of key cell signaling and adhesion protein families predates the origin of animals." Science v. 301 (5631), pp. 361–363 (2003).
Endless Forms Most Beautiful: The New Science of Evo Devo and the Making of the Animal Kingdom
Aiheesta muualla

Sean B. Carrollin virallinen web-sivusto
Hanna Balabanova

| Mitalit> Maa:   Ukraina.Naisten ratamelonta. Olympialaiset  | Mitalit> Maa:   Ukraina.Naisten ratamelonta. Olympialaiset  | Mitalit> Maa:   Ukraina.Naisten ratamelonta. Olympialaiset  | Maa:   Ukraina> Naisten ratamelonta. |
| --- | --- | --- | --- |
|  Pronssia | Ateena 2004 | K-4, 500 m |  |
| MM-kilpailut  | MM-kilpailut  | MM-kilpailut  |  |
|  Pronssia | Poznań 2001 | K-4, 1 000 m |  |
| EM-kilpailut  | EM-kilpailut  | EM-kilpailut  |  |
|  Kultaa | Milano 2001 | K-4, 1 000 m |  |
|  Kultaa | Poznań 2004 | K-4, 500 m |  |
Hanna Serhijivna Balabanova (ukr. Ганна Сергіївна Балабанова, s. 10. joulukuuta 1969 Vinnytsja) on ukrainalainen ratameloja, olympiamitalisti ja Euroopan-mestari.
Balabanova edusti Ukrainaa Atlantan kesäolympialaisissa 1996, Sydneyn kesäolympialaisissa 2000 ja Ateenan kesäolympialaisissa 2004. Atlantassa 1996 hän karsiutui 500 metrin kajakkikaksikossa välierissä parinaan Kateryna Jurtšenko. 500 metrin kajakkinelosessa hän karsiutui Ukrainan joukkueessa välierissä. Sydneyn olympialaisissa 2000 Balabanova kilpaili samoissa kilpailuissa, tällä kertaa hänen parinaan 500 metrin kajakkikaksikossa oli Natalija Feklisova. Ateenan olympialaisissa 2004 Balabanova saavutti pronssia Ukrainan joukkueessa 500 metrin kajakkinelosessa.
Balabanova saavutti kaksi Euroopan-mestaruutta, 1 000 metrin kajakkinelosessa Milanossa 2001 ja 500 metrin kajakkinelosessa Poznańissa 2004. Hän voitti myös MM-pronssia 1 000 metrin kajakkinelosessa Poznańissa 2001.
Sean Parnell

| Sean R>  Parnell |
| --- | --- |

Alaskan kuvernööri
 26. heinäkuuta 2009 – 1. joulukuuta 2014  
Varakuvernööri:  Craig Campbell Mead Treadwell
Edeltäjä:  Sarah Palin
Seuraaja:  Bill Walker
Alaskan varakuvernööri
 4. joulukuuta 2006 – 26. heinäkuuta 2009  
Kuvernööri:  Sarah Palin
Edeltäjä:  Loren Leman
Seuraaja:  Craig Campbell
Henkilötiedot
Syntynyt: 19. marraskuuta 1962 Hanford, Kalifornia,  Yhdysvallat
Ammatti:  Lakimies
Puoliso:  Sandra Parnell
Tiedot
Puolue:  republikaanit
 Nimikirjoitus
Aiheesta muualla
gov.state.ak.us
Sean Parnell (s. 19. marraskuuta 1962) on yhdysvaltalainen republikaanipuolueen poliitikko. Hän oli Alaskan kuvernööri heinäkuusta 2009 joulukuuhun 2014. Parnell nousi kuvernööriksi varakuvernöörin paikalta Sarah Palinin erottua virastaan. Vuonna 2010 hän voitti kuvernöörinvaalit ja sai näin ollen jatkaa kuvernöörinä neljä lisävuotta. Parnell oli ehdolla myös vuonna 2014, mutta hävisi vaalit riippumattonana ehdokkaana olleelle Bill Walkerille, jonka oli voittanut neljä vuotta aiemmin republikaanien esivaaleissa.
Koulutukseltaan Parnell on lakimies. Hän on naimisissa ja hänellä on kaksi lasta.
Aiheesta muualla

Kuvia tai muita tiedostoja aiheesta Sean Parnell Wikimedia Commonsissa
Saunalahden Viina

| Saunalahden Viina |
| --- | --- |
Alkoholiprosentti:  38 %
Valmistaja:  Pernod Ricard Finland
Alkuperä:   Suomi
Infobox OKNimi-testi OK: 
Saunalahden Viina on suomalainen alkoholijuomamerkki. Juoman vahvuus on 38 prosenttia, ja sitä myydään Alkossa 0,5 litran sekä 0,7 litran pulloissa.
Saunalahden Viina on nähty eräänä kilpailijana perinteiselle suomalaiselle Koskenkorvalle. Ranskalaisen Pernod Ricardin valmistaman Saunalahden Viinan etanoli-alkoholi tuodaan kuitenkin Tanskasta, eli juoman alkoholi ei ole suomalaista perua. Vuonna 2014 Saunalahden viina oli Suomen 6. myydyin viina. Puolen litran pullo Saunalahden Viinaa sisältää 1 050 kilokaloria energiaa.
Aiheesta muualla

Saunalahden Viina (Isokaato.com)
Hei taas

| Hei taas Ville Leinonen |
| --- | --- | --- |

Cover-albumin tiedot
 Julkaistu: 10. maaliskuuta 2017
 Tyylilaji: iskelmä
 Kesto: 35.27
 Levy-yhtiö: Sound of Finland
Listasijoitukset
  Suomen virallinen lista: 45.
Ville Leinosen muut julkaisut
| Laivalla 2016 | Hei taas 2017 |   |
Hei taas on Ville Leinosen albumi, joka julkaistiin 10. maaliskuuta 2017 levymerkillä Sound of Finland. Se sisältää cover-versioita 1980-luvun suomalaisista iskelmäkappaleista.
Albumi debytoi Suomen virallisen listan sijalla 45.
Kappaleet

Suluissa alkuperäinen esittäjä.
Kultani mun – 4.17 (Berit)
Tahdon sinut – 3.10 (Meiju Suvas)
Vastaa jo, please – 3.09 (Mona Carita)
Nasta pimu – 2.24 (Kake Randelin)
Sadepisaroita – 3.14 (Jonna Tervomaa)
Sinä olet hän – 3.31 (Berit)
Anna rakas raju hetki – 4.05 (Nisa Soraya)
Ota kii – 3.52 (Meiju Suvas)
Tyydytys – 3.40 (Eini)
Me emme laske viiteen – 4.01 (Mona Carita)
Arvostelut

| 0 | 1 | 2 |
| --- | --- | --- |
Aamulehti : 
Desibeli.net : 
Savon Sanomat : 
Soundi :
Hei sokoly

| ”Hei sokoly” kiistanalainen |
| --- | --- | --- |

Singlen tiedot
 Tekijä(t): kiistanalainen
 Tyylilaji: isänmaalliinen laulu
Hei sokoly (ukr. Гей, соколи, puol. Hej sokoły, slovakiksi Hej, sokoly) on etenkin Ukrainassa ja Puolassa tunnettu isänmaallinen laulu. Se kertoo kasakasta, joka jättää hyvästit rakastamalleen nuorelle neidolle.
Laulun sanoittajasta ei ole täyttä varmuutta, mutta sellaiseksi mainitaan toisinaan Tymko Padura. Toisten lähteiden mukaan laulun on sanoittanut Maciej Kamieński.
Ensimmäisen säkeistön sanat eri kielillä

| Puolaksi | Ukrainaksi> Kyrillisin aakkosin | Ukrainaksi> Translitterointi | Slovakiksi | Suomeksi |
| --- | --- | --- | --- | --- |
| Hej, tam gdzieś z nad czarnej wody | Гей, десь там, де чорні води, | Hei, des tam, de tšorni vody | V dobrom aj v zlom budeš moja, | Myöten mustain vetten rantaa, |
| Wsiada na koń kozak młody. | Сів на коня козак молодий. | Siv na konja kozak molodyi. | rany tie sa s tebou zhoja. | Ratsu nuorta miestä kantaa, |
| Czule żegna się z dziewczyną, | Плаче молода дівчина, | Platše moloda divtšyna, | Keď je slnko, keď je zima, | Muistelee hän neitoansa, |
| Jeszcze czulej z Ukrainą. | Їде козак з України. | Jide kozak z Ukrajiny. | ty si moja domovina. | Miettii kotikontujansa. |
| Hej, hej, hej sokoły! | Гей! Гей! Гей, соколи! | Hei! Hei! Hei, sokoly! | Hej, hej, hej, hej, sokoly, | Hei, hei haukansiipi! |
| Omijajcie góry, lasy, doły. | Оминайте гори, ліси, доли. | Omnynaite hory, lisy, doly. | z výšky hľadia na to všetko, čo nás bolí. | maitten, metsäin, vuorten yli hiipi. |
| Dzwoń, dzwoń, dzwoń dzwoneczku, | Дзвін, дзвін, дзвін, дзвіночку, | Dzvin, dzvin, dzvin, dzvinotšku | Zvoň, zvoň, zvoň nad krajinou, | Soita, soita tiukuseni, |
| Mój stepowy skowroneczku | Степовий жайвороночку | Stepovyi žaivoronotšku | rozliehaj sa letom, zimou. | Laula aron yllä kiuruseni |
Suosio

Neuvostoliitto tai sen sateliittivaltiot esim. Puolassa eivät koskaan virallisesti kieltäneet laulua, mutta käytännössä kaikki ammattimuusikot jättivät sen esittämättä. Kommunismin romahdettua laulua alettiin kuulla myös ammattilaisten esittämänä. Laulu on säilyttänyt suosionsa myös nykyaikana ja siitä tehdään uusia tulkintoja niin Puolassa, Ukrainassa kuin muuallakin.
Venäjän aloitettua täysimittaisen hyökkäyksensä Ukrainaan vuonna 2022 laulusta on tullut jälleen suosittu. Se esitettiin mm. Slovakian sotilassoittokunnan esittämänä, kun maa luovutti Ukrainalle Slovakian ilmavoimien kaikki MiG-29 -hävittäjät.
Hei mies

| Hei mies Popeda |
| --- | --- | --- |

Singlen tiedot
 B-puoli: ”Mönkiäislaulu”
 Äänitetty : 8. helmikuuta 1978, Microvox, Lahti
 Julkaistu: 5. huhtikuuta 1978
 Tuottaja(t): Epe Helenius
 Tyylilaji: rock
 Levy-yhtiö: Poko Rekords
Popedan muut singlet
|   | Hei mies 1978 | Erkki ja Leena 1978 |
Hei mies on suomalaisen Popeda-yhtyeen kappale ja samalla debyyttisingle. Se julkaistiin 5. huhtikuuta 1978. Singlen B-puoli oli nimeltään ”Mönkiäislaulu”.
Kappaleet valittiin yhdessä Poko Rekords -levy-yhtiön johtajan Epe Heleniuksen (joka tuotti singlen ja oli poikkeuksellisesti mukana studiossa) kanssa. Ilari Ainialan säveltämä ja sanoittama "Hei mies" kertoo mm. perheväkivallasta, ja on hyvin punk-henkinen, vaikka Popeda ei muuten ollut musiikillisesti eikä ulkoisesti sen enempää punkkareita kuin diinareitakaan.
B-puolen "Mönkiäislaulu" on yhtyeen perustajakaksikon Pate Mustajärven ja Ilpo Ainialan yhdessä sanoittama ja Ainialan säveltämä. Kappaleesta on tullut aikojen saatossa eräänlainen klassikko Popedalle, vaikkei se olekaan varsinainen hitti. Rumpali Kai Holm hoisi kuplinta-efektin puhaltamalla pillillä piimälasiin.
Alun perin ensimmäiseksi singleksi kaavailtiin "Kormus" -kappaletta, joka on mukana yhtyeen debyyttialbumilla Popeda. Helenius piti Mustajärven sanoitusta kuitenkin liian vakavana, ja ajatuksesta luovuttiin. Mustajärvi muistelee Popedasta kertovassa Ilikeesti kiitää -kirjassa, että "Kormuksen" pohjat olisi joka tapauksessa äänitetty samalla reissulla. Single äänitettiin Lahden Microvox-studiossa.
Kappaleet

A-puoli
Hei mies (säv. ja san. Ilari Ainiala)
B-puoli
Mönkiäislaulu (säv. I. Ainiala, san. I. Ainiala & Pauli Mustajärvi)
Kokoonpano

Pate Mustajärvi – laulu
Arwo Mikkonen – kitara
Ilari Ainiala – basso
Ari Puukka – kitara
Kai Holm – rummut
Epe Helenius – tuottaja
Pekka Nurmikallio – äänittäjä Microvox, Lahti, 8. helmikuuta 1978
Pate & Ilpo – Pate & Ilpo
Saunalahden kirjasto

| Saunalahden kirjasto |
| --- | --- |
Sijainti:  Brinkinmäentie 1, 02330 Espoo
Tyyppi:  Espoon kaupunginkirjaston yksikkö
Perustettu:  2012 
Kotisivut
Saunalahden  kirjasto on Espoon Saunalahden kaupunginosassa toimiva yleinen kirjasto. Kirjaston tilat avattiin elokuussa 2012 Saunalahden koulun avaamisen yhteydessä. Saunalahden koulu- ja kirjastorakennuksen pääarkkitehtina oli Ilkka Salminen apunaan arkkitehdit Riina Palva, Jussi Palva ja Väinö Nikkilä (Verstas Arkkitehdit Oy).
Saunalahden kirjasto on kouluun kytkeytyvä, noin sadan neliömetrin suuruinen niin kutsuttu kioskikirjasto, joka palvelee muita käyttäjiä kouluajan jälkeen. Se kuuluu Espoon kaupunginkirjaston toimipisteiden joukkoon ja osa pääkaupunkiseudun Helmet-kirjastoverkkoa. Kirjasto on toiminut myös itsepalvelukirjastona.
Aiheesta muualla

Saunalahden kirjaston sijainti kartalla (Brinkinmäentie 1) (espoo.fi)
Scarnafigi

| Scarnafigi |
| --- | --- |
 Scarnafigi
 Koordinaatit: 44°41′N, 7°34′E 
Valtio:   Italia
Alue:  Piemonte
Maakunta:  Cuneo
Pinta-ala:  
 – Kokonaispinta-ala:  30,50 km²
Korkeus:  264–326 m
Väkiluku:  2 162
 – Väestötiheys:  71 as./km²
Infobox OKVirheellinen NIMI-arvo: 
Scarnafigi on kunta Cuneon maakunnassa Luoteis-Italiassa. Se sijaitsee noin 45 kilometriä etelään Torinosta.  Kaupungissa asuu runsaat 2 000 ihmistä. Scarnafigi perustettiin vuonna 1911 [lähde? ].
Sean Bentivoglio

| Sean Bentivoglio |
| --- | --- |

Henkilötiedot
Syntynyt: 16. lokakuuta 1985 (ikä 38) Thorold, Ontario, Kanada
Kansalaisuus:   Italia  Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  178 cm
Paino:  86 kg
Seura
Seura:  Cardiff Devils
Sarja:  EIHL
Pelinumero:  91
Pelaajaura
Pääsarjaura:  2009–
Aik. seurat:  Providence Bruins (AHL) Bridgeport Sound Tigers (AHL) New York Islanders (NHL) Augsburger Panther (DEL) A&O Asiago (Italia)
Sean David Bentivoglio (s. 16. lokakuuta 1985 Thorold, Ontario, Kanada) on italialais-kanadalainen jääkiekkoilija, joka pelaa Ison-Britannian EIHL-liigan Cardiff Devilsissa. Hän on pelipaikaltaan vasen laitahyökkääjä, mutta osaa pelata myös keskellä. Bentivoglio on pelannut urallaan myös yhden NHL-ottelun New York Islandersissa kaudella 2008–2009.
Ura > Seuraura

Bentivoglio pelasi Ontarion paikallisia juniorisarjoja kotikaupunkinsa joukkueessa Thorold Blackhawksissa, jonka jälkeen hän kävi vuodet 2003–2007 Niagaran yliopistoa. Bentivoglio voitti CHA:n mestaruuden vuosina 2004 ja 2007. Kaudella 2005–2006 hän nousi joukkueensa varakapteeniksi ja sijoittui CHA:n pistepörssissä kolmanneksi joukkuetovereiden kanssa Ted Cookin ja Les Reaneyn jälkeen tehoilla 16+22=38. Bentivoglio valittiin kauden päätteeksi liigan ensimmäiseen tähdistökentälliseen. Viimeisellä yliopistokaudellaan 2006–2007 hän nousi Niagaran kapteeniksi. Bentivoglio muodosti taas CHA:n pistepörssin kärkikolmikon Cookin ja Reaneyn jälkeen ja sijoittui sarjan pistepörssissä toiseksi tehoilla 16+30=46. Hänet valittiin myös CHA:n vuoden pelaajaksi. Kauden jälkeen, maaliskuussa 2007 Bentivoglio siirtyi amatööritry-out -sopimuksella AHL-joukkue Providence Bruinsiin. Hän teki siellä 15 runkosarjaottelussa tehot 3+11=14 ja 13 playoff-ottelussa tehot 3+6=9.
Toukokuussa 2007 NHL-varaamaton Bentivoglio teki kolmivuotisen tulokassopimuksen New York Islandersin kanssa. Hän pelasi lähes kaikki sopimuskautensa kokonaan AHL-joukkue Bridgeport Sound Tigersissa. Kaudella 2009–2010 Bentivoglio oli joukkueen kolmanneksi paras maalintekijä 19 osumallaan. Hän jakoi myös Sound Tigersin sisäisen tehotilaston voiton Greg Mauldinin kanssa lukemalla +9. Kaudella 2008–2009 Bentivoglio pelasi ensimmäisen ja toistaiseksi ainoan NHL-ottelunsa 2. huhtikuuta 2009 Montréal Canadiensia vastaan. Hän sai ottelussa jääaikaa 11.31 minuuttia. Bentivoglio keräsi ottelussa yhden kahden minuutin jäähyn kiinnipitämisestä.
Kaudeksi 2010–2011 Bentivoglio siirtyi Saksan DEL-liigan Augsburger Pantheriin. Kaudeksi 2011–2012 hän siirtyi sieltä Italian Serie A:n A&O Asiagoon, jonka paras pistemies ja syöttäjä Bentivoglio oli tehoilla 15+28=43. Kaudella 2012–2013 hän voitti liigan piste- ja syöttöpörssin tehoilla 23+52=75. Bentivoglio voitti kauden päätteeksi Italian-mestaruuden. Kaudella 2013–2014 hän oli Asiagon paras maalintekijä ja toiseksi paras pistemies tehoilla 26+42=68, joilla Bentivoglio sijoittui Elite.A:n (Serie A:n nimi kaudella 2013–2014) pistepörssissä kolmanneksi. Hän voitti kauden aikana myös Italian supercupin. Kaudella 2014–2015 Bentivoglio oli Asiagon paras pistemies ja syöttäjä tehoilla 16+40=56. Hän sijoittui Serie A:n pistepörssissä yhdeksänneksi. Bentivoglio voitti kevään 2015 pudotuspelien maalipörssin 14 osumallaan. Hän voitti kauden päätteeksi Italian-mestaruuden. Kaudella 2015–2016 Bentivoglio voitti Serie A:n syöttöpörssin ja sijoittui pistepörssissä toiseksi edellään vain SSI Vipitenon Adam Hughesman. Hän voitti kauden aikana myös Italian supercupin.
Bentivoglio edusti Asiagoa myös Continental Cupissa vuosina 2012, 2014, 2015 ja 2016, joista vuoden 2014 turnaus päättyi pronssiin. Kaudeksi 2016–2017 hän siirtyi vuoden mittaisella sopimuksella Ison-Britannian EIHL-liigan walesilaisjoukkue Cardiff Devilsiin. Bentivoglio voitti EIHL:n mestaruuden, EIHL Cupin ja Ehrhardt Conferencen mestaruuden. Kesäkuussa 2017 hän teki Devilsin kanssa vuoden mittaisen jatkosopimuksen.
Ura > Maajoukkueura

Bentivoglio on pelannut Italian A-maajoukkueessa kolme ottelua tehden yhden maalin.
Hei me soitetaan... oikeesti!

| Hei me soitetaan> ..Oikeesti! Tiktak |
| --- | --- | --- |

EP-levyn tiedot
 Julkaistu: 3. marraskuuta 2004
 Tyylilaji: pop, rock
 Kesto: 34.51
 Levy-yhtiö: Universal Music
 Levymerkki: Polydor
Tiktakin muut julkaisut
| Ympyrää 2003 | Hei me soitetaan...Oikeesti! 2004 | Myrskyn edellä 2005 |
Singlet albumilta Hei me soitetaan... oikeesti!
 ”Rannaton” Julkaistu: 30. syyskuuta 2004
Hei me soitetaan... oikeesti! on nimenä Tiktakin 3. marraskuuta 2004 julkaisemilla minialbumilla sekä DVD:llä.
Albumilta julkaistiin promootiosinglenä kappale ”Rannaton” 30. syyskuuta 2004. Kappaleeseen on tehty myös musiikkivideo.
Minialbumin kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Sekoitat mun maailman (2004) | Maki Kolehmainen, Niko Toiskallio | 02.57 |  |  |  |  |  |  |
| 2. | Rannaton | Okko Laru | 03.59 |  |  |  |  |  |  |
| 3. | Suolaista vettä (Akustinen versio) | Ville Pusa, E. Sarmo | 04.48 |  |  |  |  |  |  |
| 4. | Should I Stay Or Should I Go (mukana Eduardo & Dario) | The Clash | 03.10 |  |  |  |  |  |  |
| 5. | Butt Naked | T. Petersson, Aleena | 03.38 |  |  |  |  |  |  |
| 6. | Oma syy (Original) | Gilbert Chad Everette, Stephen Lee Klien, Edu Kettunen | 03.09 |  |  |  |  |  |  |
| 7. | Ympyrää (RMJ live 2004) | Gordon Pogoda, E. Sarmo, Petra | 03.02 |  |  |  |  |  |  |
| 8. | Häiritsen sinua (RMJ live 2004) | Kari Lankinen | 03.44 |  |  |  |  |  |  |
| 9. | Lopeta (Ruma-klubi live 2004) | Maki Kolehmainen, Niko Toiskallio | 02.50 |  |  |  |  |  |  |
| 10. | Tänä yönä taivaaseen (Ruma-klubi live 2004) | Hansson, Handell, Sundberg, Sander, Skaren, McEwan, Fornhammar, E. Sarmo | 03.36 |  |  |  |  |  |  |
DVD:n sisältö

DVD on myynyt vuonna 2007 kultaa. DVD palkittiin myös vuoden 2004 kotimaisena Musiikki-DVD -Emma-palkinnolla 26. helmikuuta 2005.
| Hei me soitetaan> .. oikeesti! Tiktak |
| --- | --- | --- |

DVD-julkaisun tiedot
 Äänitetty : 1999–2004
 Julkaistu: 3. marraskuuta 2004
 Formaatti: DVD
 Tuottaja(t): Miska Berg Hannu Sormunen (Vastaava tuottaja)
| --- | --- |
 Dokumentit Muistojen päiväkirja (Historiikki 1999–2004)  Tiktak tien päällä (Kesäkissa Tour 2004)  Henkilöhaastattelut (Emppu, Mimmu, Nea, Noora, Petra, Tuuli) Konsertit (yhteensä 16 livebiisiä) RUMA-klubi 17.12.2003  YleX Pop 5.6.2004  Raumanmeren Juhannus 25.6.2004 Karaokevideot Lopeta  Minne vaan  Kyyneleet  Heilutaan Kuvagalleria Yli 200 promo- ja livekuvaa  :  Diskografia Kaikken albumien- ja singlejen kansikuvat ja biisilistat  Videogalleria Sekoitat mun maailman  Upside Down (Original)  Upside Down (International Version)  Lopeta  Don't Turn Back  Minne vaan  Kyyneleet  Why Girls Cry  Jää  Tänä yönä taivaaseen (Original)  Tänä yönä taivaaseen (Leffaversio)  Heilutaan  Rannaton + piiloraitoja...
Saumur

| Saumur |
| --- | --- |

 vaakuna
 Saumur
 Koordinaatit: 47°15′36″N, 0°04′37″W 
Valtio:  Ranska
Alue:  Pays de la Loire
Departementti:  Maine-et-Loire
Arrondissementti:  Saumur
Pinta-ala:  
 – Kokonaispinta-ala:  66,3 km²
Väkiluku (2021):  26 215
 – Väestötiheys:  395 as./km²
 
 www.ville-saumur.fr 
Infobox OKVirheellinen NIMI-arvo: 
Saumur on kunta läntisessä Ranskassa Maine-et-Loiren departementissa Pays de la Loiren alueella. Kaupunki sijaitsee Loirejoen varrella. Saumur on tunnettu ratsuväen koulusta École de cavalerie de Saumur.
Vuonna 2021 kaupungissa oli 26 216 asukasta, ja sen pinta-ala on 66,3 neliökilometriä.
Nähtävyyksiä

Kaupungin nähtävyys on linna Château de Saumur. Se oli Anjou-suvun kotina 1300- ja 1400-luvuilla.
Château de Saumur
Ratsuväen koulu
Loire
Aiheesta muualla

Kuvia tai muita tiedostoja aiheesta Saumur Wikimedia Commonsissa
Saumayrtit

| Saumayrtit |
| --- | --- |
 Saumayrtti.
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Asterales
Heimo::  Asterikasvit
Suku::  Saumayrtit Leptinella  Cass.
Katso myös
   Saumayrtit Commonsissa 
Infobox OKNimi-testi OK: 
Saumayrtit (Leptinella) on asterikasvisuku, jossa on 34 lajia. Ne ovat läheistä sukua erityisesti kotuloille. Saumayrttejä esiintyy alkuperäisinä eteläisellä pallonpuoliskolla. Lajeista suurin osa kasvaa Uudessa-Seelannissa ja osa myös Australiassa, Uudessa-Guineassa ja Patagoniassa. Yksi laji, Leptinella plumosa, esiintyy Eteläisen Jäämeren pohjoispuolen (subarktisilla) saarilla kuten Kerguelenissa.
Saumayrttejä voidaan käyttää maanpeittokasveina ja myös viljellään esimerkiksi Euroopassa.
Lajeja

vihersaumayrtti (Leptinella dioica) – Uusi-Seelanti.
pronssisaumayrtti (Leptinella pusilla) – Uusi-Seelanti.
peittosaumayrtti (Leptinella squalida) – Uusi-Seelanti.
Aiheesta muualla

Finto: Kassu – Kasvien suomenkieliset nimet: Leptinella
Hannu Oskala

| Hannu Oskala> Henkilötiedot |
| --- | --- |
Syntynyt: 24. toukokuuta 1978 (ikä 46) Helsinki
Muusikko
Tyylilajit:  kansanmusiikki
Soittimet:  harmonikka
Yhtyeet:  Korpi Ensemble Orkestar Bordurka
Aiheesta muualla
Kotisivut
  [ Muokkaa Wikidatassa ] [ ohje ]  
Hannu Sakari Oskala (s. 24. toukokuuta 1978 Helsinki) on suomalainen muusikko, poliitikko ja potkulautalobbari.
Musiikkiura

Oskala valmistui vuonna 2008 musiikin maisteriksi Sibelius-Akatemian kansanmusiikin laitokselta pääaineenaan harmonikan soitto. Hän soittaa muun muassa yhtyeissä Korpi Ensemble ja Orkestar Bordurka, joiden musiikista hän myös säveltää osan. Hän soittaa myös yhtyeissä Johanna Juhola Trio, Pasi K. & Hurmos, Spelmanslager ja Golem.
Oskala on säveltänyt musiikkia muun muassa Tanssiteatteri Hurjaruuthin talvisirkuksiin ja toiminut kapellimestarina Lahden kaupunginteatterin musikaalissa Mustalaisleiri muuttaa taivaaseen. Hän oli perustamassa Perinnearkku-kansanmusiikkiyhdistystä ja toimi sen puheenjohtajana 2006–2008. Vuonna 2013 hän oli Suomalaisen barokkiorkesterin kannatusyhdistyksen puheenjohtaja.
Häävalssisävellyksellä ”Talvihäät” Oskala tuli toiseksi Kaustisen kansanmusiikkijuhlien häävalssikilpailussa 2001.
Musiikkiura > Tuotanto

Puu (Texicalli Records,  2004)
Trails (Texicalli Records,  2006)
For a New Day (Texicalli Records,  2010)
Trio Bordurka (2004)
Suber Bordurka (2006)
Orkestar Bordurka (2009)
Jogurt (2013)
Perustuu tositapahtumiin (2005)
Olosuhteiden uhri (2013)